**1. Ne visi projekto vykdytojai teisingai supras reikalavimus.**

### Prevencija

Formaliai užrašyti visus reikalavimus ir jų detales.

### Stebėjimas

Bent kelis kartus į savaitę daryti susitikimus su visa komanda, skirtus vien tik reikalavimų diskusijai.

### Valdymas

Prie viso plano tvarkaraščio pridėti 5% laiko, kuris gali būti reikalingas dėl kilusių nesusipratimų.

**2. Klientas prigalvos papildomų funkcijų.**

### Prevencija

Projekto pradžioje užduoti daug klausimų užsakovui, siūlyti jam idėjų, kad viską, ko reikia, galima būtų pridėti į planą kuo anksčiau. Taip pat, perspėti užsakovą apie projekto kainos ir trukmės kilimą jei bus reikalinga papildomų netrivialių funkcijų.

### Stebėjimas

Formaliai užrašyti visas funkcijas tiek projekto pradžioje, tiek naujas funkcijas projekto eigoje.

### Valdymas

Prie viso plano tvarkaraščio pridėti 5% laiko ir 5% biudžeto nenumatytoms funkcijoms.

**3. Vienas iš projektų vykdytojų nebegalės laikinai arba visai dirbti projekte (susirgs, išeis).**

### Prevencija

Renkantis projekto vykdytojus įvertinti jų pasiryžimą šiam projektui. Bent vienas iš programuotojų taip pat turi būti kompeetingas komandos lyderio darbui. Jei įmanoma, turėti žmogų, kuris gali bet kada prisijungti prie projekto kaip programuotojas.

### Stebėjimas

Projekto vykdymo metu lyderis turi bendrauti su kitais vykdytojais ir vertinti jų atsidavimą projektui.

### Valdymas

Prie projekto prijungti atsarginį žmogų. Jei reikia, testuotoją gali keisti kuris nors programuotojas, komandos lyderį gali keisti programuotojas, projekto vadovo pareigas gali perimti komandos lyderis.